અમેરિકાના પ્રાઇવેટ સેક્ટરનો ગ્રોથ ઑક્ટોબરમાં વધ્યો હતો. કમ્પોઝિટ PMI (પરચેઝિંગ મૅનેજર્સ ઇન્ડેક્સ) ઑક્ટોબરમાં વધીને ૫૪.૯ પૉઇન્ટે પહોંચ્યો હતો જે પ્રિલિમિનરી એસ્ટિમેટમાં ૫૪.૮ પૉઇન્ટ અને સપ્ટેમ્બરમાં ૫૩.૯ પૉઇન્ટ હતો. અમેરિકાના મૅન્યુફૅક્ચરિંગ સેક્ટરનો PMI ૫૫.૬ પૉઇન્ટથી વધીને ઑક્ટોબરમાં ૫૫.૭ પૉઇન્ટ અને સર્વિસ સેક્ટરનો PMI ૫૩.૫ પૉઇન્ટથી વધીને ૫૪.૮ પૉઇન્ટે પહોંચ્યો હતો. બ્રિટનનો સર્વિસ સેક્ટરનો ગ્રોથ ઑક્ટોબરમાં ઘટીને સાત મહિનાના તળિયે ૫૨.૨ પૉઇન્ટે પહોંચ્યો હતો જે સપ્ટેમ્બરમાં ૫૩.૯ પૉઇન્ટ હતો. અમેરિકાના તમામ સ્ટૉક ઇન્ડેક્સ સોમવારે ઓવરનાઇટ સુધરતાં એશિયન સ્ટૉકમાર્કેટો પણ ગઈ કાલે સવારે સુધર્યા હતા, પણ અમેરિકન મિડ-ટર્મ ઇલેક્શન અને ફેડની મીટિંગના આઉટકમની રાહમાં ડૉલર અને સોનું રેન્જબાઉન્ડ રહ્યાં હતાં.